Watu kapisan wangunan Musiyum Puri Lukisan didèlèh Perdana Menteri Kawolu Ali Sastroamidjojo ing tanggal 31 Januari 1954. Musiyum iki sabanjuré dikepyakaké lan dibukak kanggo bebrayan umum déning Menteri Wiyata lan Kabudayan Mohammad Yamin ing tanggal 31 Januari 1956. Komplèks Musiyum Puri Lukisan mèh padha karo pura cilik ing téngah laladan Ubud. Musiyum iki buka saben dina saka jam sanga ésuk nganti jam enem soré, kajaba dina prèi utawa Nyepi. Musiyum Puri Lukisan uga nduduhaké pagesangan masarakat Bali kang kondhang seni lan kabudayané.